Diari Oficial de la Generalitat Valenciana


Sumari del DOGV 3280, del 07-07-1998 (1998/5329)

Informació pública del Projecte de Modificació del Pla General en l'Àmbit de la Factoria Siv-Pilkington. Expedient 14/1998.
---------------------------------------------------------------------------------------------------------------------------

### Dades del document

Número de DOGV
:   3280

Data del DOGV
:   07-07-1998

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1998/5329


Organisme emissor
:   Ajuntament de Sagunt

Tipus de document
:   Anunci

Informació pública del Projecte de Modificació del Pla General en l'Àmbit de la Factoria Siv-Pilkington. Expedient 14/1998. [1998/M5329]
  
El Ple de l'Ajuntament, en sessió ordinària celebrada el dia 28 de maig de 1998 va adoptar, entre altres, el següent acord:
  
Modificació del Pla General en l'àmbit de la factoria Siv-Pilkington. Expedient 14/1998.
  
Vist que la previsió d'una forta inversió per a Sagunt per l'empresa Siv-Pilkington, per a completar el procés integral de fabricació del vidre, en concret es preveu la utilització d'un nou sistema desenvolupat per Pilkington per al forn de fabricació del vidre (Float), de forma molt allargada i que al final i com a prolongació inclou unes construccions auxiliars i d'emmagatzematge com a final del procés productiu.
  
Vist que açò ha modificat lleugerament les previsions d'ampliació indicades en el Pla General d'Ordenació Urbana, ja que es produeix invariablement una invasió de la zona verda situada en l'extrem est de la parcel·la; la reordenació de la zona verda obliga a modificar el PGOU per a mantindre la superfície de sòl públic sense detriment de les seues qualitats d'utilització i d'integració en l'estructura urbana. La zona verda que es reestructura no pertany a la xarxa estructural o primària de dotacions públiques.
  
Vist que es projecta llevar de la zona verda existent la mínima superfície que faça operativa la parcel·la industrial, aquesta superfície passaria de 35.500 a 22.200 metres quadrats.
  
Es reubicarien els 13.300 metres quadrats de la resta de la forma següent:
  
- Ampliant la zona verda una central cap a l'est que tindria una forma final d'L per respecte als edificis existents.
  
- Connectant ambdues zones mitjançant un espai lliure continu d'amplària variable i mai menor de 12 metres.
  
- Els espais públics resultants:
  
1. Tindran una forma i superfície que permetran la inscripció d'una circumferència de diàmetre superior a Ø 30 metres (RP).
  
2. Tindran accés pel camí de servei del PGOU i per l'antiga via o camí de Puçol a les Valls, que es connectarà per un pas superior al nord de les vies fèrries.
  
3. Sumaran 47.700 metres quadrats, amb la qual cosa es mantindrà inalterable l'estàndard previst per al sector.
  
Vist que el projecte de modificació ha sigut redactat pels Serveis Tècnics Municipals.
  
Atés que els articles 55 i 38 de la Llei de la Generalitat Valenciana, Reguladora de l'Activitat Urbanística estableix el tràmit i procediment per a la modificació dels plans generals d'ordenació.
  
En relació amb l'article 38, punt 2, cal dir que:
  
Aquest document haurà de ser sotmés a informació pública per un període mínim d'un mes, anunciada en el Diari Oficial de la Generalitat Valenciana i en un diari no oficial d'àmplia difusió a la localitat. Durant aquesta, el projecte del Pla haurà d'estar dipositat, per a la seua consulta pública, a l'Ajuntament.
  
També hauran de sol·licitar-se informes dels distints departaments i òrgans competents de les administracions exigits per la legislació reguladora de les seues respectives competències, excepte que s'hagueren aconseguit previs acords interadministratius; serà preceptiu l'informe de les conselleries competents en matèria d'Educació i Sanitat així com de la Demarcació de Carreteres del Ministeri de Foment i de Renfe per trobar-se en les seues zones d'afecció.
  
Dictamen dels municipis confrontants amb aquell que promoga el Pla General, els quals no estan afectats o, si el Pla és promogut per una administració no municipal, de tots els ajuntaments afectats.
  
La modificació no afecta la xarxa estructural del Pla General d'Ordenació Urbana.
  
Atés que l'article 35 de la Llei Reguladora de l'Activitat Urbanística estableix que «correspon als municipis elaborar, modificar o revisar els seus respectius plans generals?».
  
Atés que la modificació de la zona verda, segons l'article 55.4 de la LRAU, requereix un tractament específic, que és l'informe previ del conseller d'Obres Públiques, Urbanisme i Transports amb l'informe previ de la corresponent Comissió Territorial, ja que el Consell Superior d'Urbanisme establit en la disposició addicional primera de la llei esmentada encara no està constituït.
  
A la vista de tot el que s'ha exposat, de conformitat amb el dictamen de la Comissió d'Urbanisme, Inversions i Manteniment, el Ple de l'Ajuntament, per unanimitat, acorda:
  
Primer
  
Sol·licitar en base al punt 4 de l'article 55, l'informe previ favorable del conseller d'Obres Públiques, Urbanisme i Transports, amb l'informe previ de la corresponent Comissió Territorial, ja que el Consell Superior d'Urbanisme establit en la disposició addicional primera de la llei esmentada encara no està constituït; el dit informe serà vinculant i previ a l'aprovació provisional del Pla.
  
Segon
  
Sotmetre al tràmit d'informació pública pel període d'un mes, anunciada en el Diari Oficial de la Generalitat Valenciana i en un diari no oficial d'àmplia difusió en la localitat el Projecte de Modificació de Pla General en l'Àmbit de la Factoria Siv-Pilkington, redactat pels Serveis Tècnics Municipals. Aquest projecte es troba dipositat en l'Ajuntament de Sagunt, Departament d'Urbanisme, per a la seua consulta pública.
  
Tercer
  
Sol·licitar informes de les conselleries de Cultura, Educació i Ciència, Sanitat, així com de la Demarcació de Carreteres del Ministeri de Foment i de Renfe.
  
La qual cosa es fa pública, a reserva dels termes que resulten de l'aprovació de l'acta corresponent, i s'avisa que contra el present acord, que posa fi a la via administrativa, podrà interposar recurs contenciós administratiu davant la sala d'aquest orde jurisdiccional del Tribunal Superior de Justícia de la Comunitat Valenciana, en el termini de dos mesos comptats des del dia següent a la publicació del present acord, sense perjudici que puga interposar qualsevol altre que estime procedent.
  
Amb caràcter previ a la interposició del recurs contenciós administratiu, caldrà realitzar la comunicació a l'òrgan administratiu autor de l'acte, segons exigeix l'article 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.